*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*100. számú előterjesztés*

Bátaszék Város Önkormányzata Képviselő-testületének 2019. május 8-án,

16,00 órakor megtartandó rendkívüli ülésére

*Kátyúzási munkákhoz kivitelező kiválasztása*

|  |
| --- |
| **Előterjesztő:** Dr. Bozsolik Róbert polgármester  **Készítette:**  dr. Tóth Korinna igazgatási ügyintéző  Bozsolik Zoltán mb. városüzemeltetési irodavezető  **Törvényességi ellenőrzést végezte:** Kondriczné dr. Varga Erzsébet  jegyző  **Tárgyalja:** --- |

**Tisztelt Képviselő-testület!**

Jelen előterjesztésben több városüzemeltetési és felújítási feladat tekintetében végeztünk döntés előkészítő munkát az alábbiak szerint:

1. **Bátaszék Város közigazgatási területéhez tartozó utak kátyúzása (II: ütem) külterület.**

Ajánlattételre szóló felhívás került kiküldésre három vállalkozónak.

Az ajánlattételi határidő lejártáig egy ajánlattevő nyújtotta be ajánlatát. Az ajánlat formai és tartalmi szempontoknak megfelel (lásd 1.sz. melléklet).

Az ajánlattevő árajánlatában az alábbi ellenszolgáltatást ajánlotta meg.

KÉSZ Közúti Építő és Szolgáltató Kft. (7140 Bátaszék, Bonyhádi u. 28.)

Ajánlati ár: 2.413.943,-Ft + 27% Áfa= bruttó **3.065.708,-Ft**

Az előterjesztés mellékletében szereplő úton, összességében 148 m2 felületen történik kátyúzási munka a Kakas-tanya - Zentai út közötti szakaszon.

Javasoljuk a KÉSZ Közúti Építő és Szolgáltató Kft. ajánlattevővel bruttó 3.065.708,-Ft,- Ft összeggel történő szerződéskötést. (1. számú határozati javaslat)

Egy éve fogadta el a Képviselő-testület a *Bátaszék Város Önkormányzata tulajdonában álló külterületi utak használatáról, fenntartásáról, karbantartásáról, az utak fenntartási költségeinek viseléséről, az útkarbantartási alap felhasználásáról, valamint a szabályzatot elfogadó felek jogairól és kötelezettségeiről szóló szabályzat*ot (továbbiakban: Szabályzat).

2018. évben összesen 25 út- és földhasználó írta alá az önkormányzattal a megállapodást, és összesen 1.468.000,- Ft került befizetésre. A 2018. augusztusi gazdafórumon megjelent földhasználók és az önkormányzat a Vörösmarty utca, valamint a Zentai út folytatásának felújításában állapodtak meg. Az időjárásra tekintettel a Zentai út folytatásának kátyúzására nem került sor. A Vörösmarty utca folytatásának kátyúzását a KÉSZ Kft. végezte el bruttó 1.439.438,- Ft áron, melynek felét – a Szabályzatban foglaltak alapján – az önkormányzat viselte, másik fele pedig a földhasználók által befizetett összegből került levonásra. Ebből kifolyólag a földhasználók által az útkarbantartási alapba teljesített befizetés maradványa: 748.281,- Ft.

2019. évben további 9 földhasználó kötött megállapodást az önkormányzattal, így az útkarbantartási alapba befolyó várható összeg: 1.732.000,- Ft-ra emelkedett. 2019. május 3. napjáig 22 földhasználó teljesítette befizetési kötelezettségét, ez 969.000,- Ft-ot jelent. A 22 földhasználóból 5 – a Szabályzatban írtaknak megfelelően – ½ éves díjat fizetett meg, 17 földhasználó pedig a teljes éves díjat teljesítette.

Jelenleg rendelkezésre áll 1.717.281,-Ft.

1. **Bátaszék Város közigazgatási területéhez tartozó belterületi utak kátyúzása.**

Ajánlattételre szóló felhívás került kiküldésre három vállalkozónak.

Az ajánlattételi határidő lejártáig egy ajánlattevő nyújtotta be ajánlatát. Az ajánlat formai és tartalmi szempontoknak megfelel (lásd 2.sz. melléklet).

Az ajánlattevő árajánlatában az alábbi ellenszolgáltatást ajánlotta meg.

KÉSZ Közúti Építő és Szolgáltató Kft. (7140 Bátaszék, Bonyhádi u. 28.)

Ajánlati ár: 2.114.224,-Ft + 27% Áfa= bruttó **2.685.064,-Ft**

Az előterjesztés mellékletében szereplő utcákban, összességében 150 m2 felületen történik kátyúzási munka.

Javasoljuk a KÉSZ Közúti Építő és Szolgáltató Kft. ajánlattevővel bruttó 2.685.064,-Ft összeggel történő szerződéskötést. (2. számú határozati javaslat)

***1.sz. H a t á r o z a t i j a v a s l a t :***

**Bátaszék Város közigazgatási területéhez tartozó utak kátyúzása (II: ütem) külterület feladatok elvégzésére kivitelezőkiválasztására**

Bátaszék Város Önkormányzatának Képviselő-testülete;

1. a Bátaszék Város közigazgatási területéhez tartozó külterületi utak kátyúzása feladatok elvégzésével a legalacsonyabb ajánlati árat tevő KÉSZ Közúti Építő és Szolgáltató Kft.-t (7140 Bátaszék, Bonyhádi u. 28.) bízza meg,
2. a feladat ellátásához szükséges bruttó 1.532.854,- Ft vállalkozói díj kifizetését az útkarbantartási alap keretének, és bruttó 1.532.854,- Ft vállalkozói díj kifizetését az önkormányzat 2019. évi költségvetésének általános tartalékkeretének terhére biztosítja,
3. felhatalmazza a város polgármesterét a feladat ellátására vonatkozó szerződés aláírására.

*Határidő: 2019. június 15.*

*Felelős*: Dr. Bozsolik Róbert polgármester

(szerződés aláírásáért)

*Határozatról értesül*: KÉSZ Közúti Építő és Szolgáltató Kft.

Bátaszéki KÖH városüz. iroda

Bátaszéki KÖH pénzügyi iroda

irattár

***2.sz. H a t á r o z a t i j a v a s l a t :***

**Bátaszék Város közigazgatási területéhez tartozó belterületi utak kátyúzása feladatok elvégzésére kivitelezőkiválasztására**

Bátaszék Város Önkormányzatának Képviselő-testülete;

1. a Bátaszék Város közigazgatási területéhez tartozó belterületi utak kátyúzása feladatok elvégzésével a legalacsonyabb ajánlati árat tevő KÉSZ Közúti Építő és Szolgáltató Kft.-t (7140 Bátaszék, Bonyhádi u. 28.) bízza meg,
2. a feladat ellátásához szükséges bruttó 2.500.000,- Ft vállalkozói díj kifizetését az önkormányzat 2019. évi költségvetésében tervezett városüzemeltetési dologi kiadások keretének, bruttó 185.064,- Ft vállalkozói díj kifizetését az önkormányzat 2019. évi költségvetésének általános tartalékkeretének terhére biztosítja,
3. felhatalmazza a város polgármesterét a feladat ellátására vonatkozó szerződés aláírására.

*Határidő: 2019. június 15.*

*Felelős*: Dr. Bozsolik Róbert polgármester

(szerződés aláírásáért)

*Határozatról értesül*: KÉSZ Közúti Építő és Szolgáltató Kft.

Bátaszéki KÖH városüz. iroda

Bátaszéki KÖH pénzügyi iroda

irattár